Pandora-aktien tabte 14 milliarder på 10 minutter | Berlingske Business
Tirsdag d. 02. august 2011, kl. 09.02 - Opdateret 4. jun. 2012
Pandora smykker i Illum. Arkivfoto. Foto: Liselotte Sabroe
Tirsdagens dramatiske nedjustering sender smykkeaktien mod jorden fra børsåbning (opdateret kl. 9.13).
Aktionærerne har dermed tabt 14 milliarder kr. siden børsen lukkede mandag aften.
Smykkeaktien er nu 39,4 milliarder kr. mindre værd end ved årets begyndelse efter et kursfald på 86,6 pct. Selskabet er nu bare 5 milliarder kr. værd mod 34,2 milliarder dagen efter børsnoteringen den 5. oktober 2010. Da kursen var højest kostede selskabet 47 milliarder kr.
Pandora skulle være kommet med regnskab om to uger, men har fremskyndet halvårsregnskabet og foretaget en kraftig nedjustering af forventningerne til resten af året. Tidligere fastholdt selskabet en forventet omsætningsvækst på 30 pct., nu regner smykkeproducenten med at den vil lande på 2010-niveauet.
Pandora fyrer topchef efter kraftig nedjustering
Forventningerne til overskudsgraden nedjusteres fra 40 pct. til et niveau i den lave ende af 30'erne.
Alene i juli måned faldt smykkeselskabets omsætning med 30 procent sammenlignet med samme måned sidste år.
Ved samme lejlighed forlader topchef Mikkel Vendelin Olesen selskabet. I stedet indsættes nuværende bestyrelsesmedlem Marcello Bottoli, mens man leder efter en afløser.
Analytiker: Uhørt nedjustering fra Pandora
INFOshop: Se årets 50 milliardæraspiranter
Udlandet sælger ud af Pandora
Kursnedtur ryster ikke Pandora-analytikerne
Endnu en kursdukkert til Pandora